**รายงานการประชุมสำนักงานเกษตรอำเภอบางมูลนาก ประจำเดือนมิถุนายน 2567**

**ครั้งที่ 6/2567**

**เมื่อวันที่ 10 มิถุนายน 2๕67 เวลา 13.30 น.**

**ณ ห้องประชุมสำนักงานเกษตรอำเภอบางมูลนาก อำเภอบางมูลนาก จังหวัดพิจิตร**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**ผู้มาประชุม**

1. นางสาวสุกัลยา นาคเพ็ง เกษตรอำเภอบางมูลนาก ประธาน

2. นางวนิดา พาเหมาะ นักวิชาการส่งเสริมการเกษตรชำนาญการ

 3. นางสาวจุฑามาศ กล่อมจิตร นักวิชาการส่งเสริมการเกษตรชำนาญการ

4. นางสาวลลิตตา พานิชผล นักวิชาการส่งเสริมการเกษตรปฏิบัติการ

 5. นางชุติกาญจน์ พรเจริญฤทธิ์ เจ้าพนักงานธุรการชำนาญงาน

6. นายอธิศักดิ์ ทองเลิศ นักวิชาการส่งเสริมการเกษตร

7. นางฐานิตา นาคอ่อน เจ้าพนักงานธุรการ

8. นายรุ่ง น้อยทวี พนักงานทั่วไป

**ผู้ไม่มาประชุม**

-

**เริ่มประชุมเวลา 13.30 น.**

 นางสาวสุกัลยา นาคเพ็ง เกษตรอำเภอบางมูลนาก เป็นประธานในที่ประชุมได้กล่าวเปิดประชุม และดำเนินการประชุมตามระเบียบวาระต่าง ๆ ดังต่อไปนี้

**ระเบียบวาระที่ 1 เรื่องที่ประธานแจ้งให้ที่ประชุมทราบ**

 1. ขอแสดงความยินดีกับข้าราชการย้ายไปดำรงตำแหน่งเกษตรอำเภอ ได้แก่

 -นางสาวปวริศา นาคเพ็ง ตำแหน่งเกษตรอำเภอศรีเทพ จังหวัดเพชรบูรณ์

 -นายอดิศักดิ์ พรไตรรัตน์ ย้ายตำแหน่งเกษตรอำเภอหนองบัว จังหวัดนครสวรรค์

 2. ขอแสดงความยินดีกับข้าราชการย้ายไปดำรงตำแหน่ง นักวิชาการชำนาญการพิเศษ

 -นางเกสร บีกขุนทด ตำแหน่งเกษตรอำเภอตะพานหิน จังหวัดพิจิตร

 -นางวนิดา พาเหมาะ ตำแหน่ง นักวิชาการส่งเสริมการเกษตรชำนาญการพิเศษ สำนักงานเกษตรอำเภอบางมูลนาก จังหวัดพิจิตร

 3. การพิจารณาคัดเลือก “คนดีศรีพิจิตร” ประจำปีงบประมาณ พ.ศ 2567 มีมติเห็นชอบพิจารณา นายแล โพธิ์วัด เกษตรกรอำเภอโพธิ์ประทับช้าง จังหวัดพิจิตร สาขาเกษตรกรคุณธรรม

 **เรื่องจากอำเภอ**

 1. แจ้งข้าราชการมาบรรจุใหม่

 -นางสาวรมณ สารวรางกูร ตำแหน่ง ปลัดอำเภอ สังกัดที่ทำการปกครองอำเภอบางมูลนาก

 2. แนะนำหัวหน้าส่วนราชการย้ายมาดำรงตำแหน่งใหม่

 -นายธนานันต์ นพพิบูลย์ ผู้จัดการธนาคารเพื่อการเกษตรและสหกรณ์ สาขาบางมูลนาก

**ที่ประชุม** รับทราบ

 **/ระเบียบวาระที่ 2** ...

-2-

**ระเบียบวาระที่ 2 เรื่องการรับรองรายงานการประชุมครั้งที่ 5/2567**

**มติที่ประชุม** รับรองรายงานในการประชุมเกษตรอำเภอประจำเดือนพฤษภาคม 2567

**ระเบียบวาระที่ 3 เรื่องสืบเนื่อง**

 ไม่มี

**ระเบียบวาระที่ 4 เรื่องเพื่อทราบ**

 **ฝ่ายบริหารทั่วไป**

-ผลการเบิกจ่ายงบประมาณประจำปีงบประมาณ พ.ศ. 2567 (งบประมาณ พ.ศ.2566 ไปพลางก่อน) สำนักงานเกษตรจังหวัด ภาพรวมจังหวัดเบิกจ่ายได้ 64.46% เป้าหมาย 68.92% และขอให้เร่งเบิกจ่ายเบี้ยเลี้ยงเดือนมกราคม-พฤษภาคม 2567

**ที่ประชุม** รับทราบ

 **ฝ่ายยุทธศาสตร์และสารสนเทศ**

1.สรุปผลการใช้จ่ายงบประมาณรายจ่ายประจำปีงบประมาณ พ.ศ. 2566 ไปพลางก่อน

 -สำนักงานเกษตรอำเภอบางมูลนาก งบที่เบิกจ่าย 56,700 บาท คิดเป็น 100%

2.ประกาศกรมส่งเสริมการเกษตร เรื่องกำหนดให้เกษตรกรแจ้ง ขึ้นทะเบียน และปรับปรุงทะเบียนเกษตรกร ปี 2567 ประกาศความเป็นส่วนตัว (Privacy Notice) “การขึ้นทะเบียนและปรับปรุงทะเบียนเกษตรกร” และ เรื่องคู่มือการขึ้นทะเบียนฯ แจ้งให้ดำเนินการดังนี้

 2.1 พิมพ์ประกาศติดที่สำนักงานเกษตรอำเภอ

 2.2 ติดประชาสัมพันธ์ในเวทีประชาคมชี้แจงให้เกษตรกรทราบ และเข้าใจว่าเกษตรกรยินยอมเปิดเผยข้อมูลส่วนตัว

 2.3 ให้อำเภอจัดทำประกาศ เรื่อง กำหนดให้เกษตรกรแจ้งขึ้นทะเบียนฯ เป็นประกาศของอำเภอ โดยนายอำเภอเป็นผู้ลงนาม

 2.4 ให้ตรวจสอบการขึ้นทะเบียนเกษตรกร/การประชาคม ให้มีการตีกลับน้อยที่สุด หากคณะกรรมการป้องกันและปราบปรามการทุจริตแห่งชาติ (สำนักงาน ป.ป.ช.) ขอข้อมูลกรมฯ จำเป็นต้องให้ข้อมูล ไม่สามารถปฏิเสธได้

 2.5 นายครองศักดิ์ สงรักษา รองอธิบดีกรมฯ จะนับกรณีการตีกลับรอบต่อไปว่าจังหวัดใดขอแก้ไขข้อมูลมากที่สุด

3. การจัดสรรงบประมาณรายจ่ายประจำปี พ.ศ.2567 กรมฯ ปรับเปลี่ยนจากจัดสรรรวม เป็นจัดสรรรายโครงการ และกำหนดแนวทางดังนี้

 3.1 โครงการที่มีการจัดสรรงบประมาณ ให้กลุ่มที่รับผิดชอบทำหนังสือแจ้งเกษตรอำเภอเบื้องต้น

 3.2 สำนักงานเกษตรจังหวัด ดำเนินการเสนอหนังสือให้ผู้ว่าราชการจังหวัดลงนามอนุมัติ

 /3.3 เมื่อได้รับหนังสือแล้ว…

-3-

 3.3 เมื่อได้รับหนังสือแล้ว ให้เกษตรอำเภอดำเนินการสำรวจความต้องการ และเตรียมขออนุมัติจัดซื้อจัดจ้าง

 3.4 เมื่อเกษตรอำเภอได้รับหนังสือแล้ว ให้ดำเนินการตามขั้นตอนแล้วเบิกจ่ายให้แล้วเสร็จตามแผนที่จังหวัดกำหนด

4. สรุปผลการปรับแก้ ประเด็นตัวชี้วัด รอบที่ 2/2567

 จากการประชุมเกษตรอำเภอครั้งที่ 4/2567 เมื่อวันที่ 30 เมษายน 2567 มติที่ประชุมแจ้งให้เกษตรอำเภอดำเนินการถ่ายทอดตัวชี้วัดให้เจ้าหน้าที่ทราบ และหากมีประเด็นปรับแก้ให้แจ้งกลับมายังสำนักงานเกษตรจังหวัดพิจิตร ภายในวันที่ 7 พฤษภาคม 2567 ดังนี้

 4.1 ตัวชี้วัดตามภารกิจ จำนวน 15 ตัว และตัวชี้วัดที่ได้รับการถ่ายทอดจากเกษตรจังหวัดพิจิตรไปยังเกษตรอำเภอ โดยอำเภอที่ไม่ได้รับจัดสรรงบประมาณบางโครงการให้ใช้ตัวชีวัดจากงานตามภารกิจ 15 ตัวชี้วัด ให้จังหวัดเป็นผู้ประเมินผลการปฏิบัติราชการตามตัวชี้วัด และพิจารณาผลการเลื่อนขั้นเงินเดือน

 4.2 ตัวชี้วัดของเกษตรจังหวัด ถ่ายทอดให้เกษตรอำเภอ โดยอำเภอเป็นผู้ดำเนินการจัดทำตัวชี้วัดตามที่ได้รับการถ่ายทอดจากจังหวัดพิจิตร พิจารณาการประเมินผลการปฏิบัติราชการตามตัวชี้วัด และพิจารณาผลการเลื่อนขั้นเงินเดือน

5. ผลการขึ้นทะเบียน/ปรับปรุงทะเบียนเกษตรกร และการวาดแปลง ผ่านระบบ ทบก. ระบบ e-form และแอปพลิเคชั่น DOAE Farmbook ปี 2567

 5.1 แปลงทั้งหมด 7,508 ครัวเรือน

 -เป้าหมาย 6,515 ครัวเรือน

 -ผล 2,374 ครัวเรือน

 -ร้อยละ 36

 5.2 วาดแปลง เป้าหมายทั้งหมด 992 แปลง

 -ผล 1,165 แปลง

 -ร้อยละ 117.44

 -คะแนน 5

6. สำนักงานเกษตรจังหวัดพิจิตร ได้ลงพื้นที่และจัดทำข่าวเพื่อส่งสื่อมวลชน วิทยุ และโทรทัศน์ ประจำเดือนพฤษภาคม 2567 รวม 14 ข่าว

 6.1 ถ้าในพื้นที่มีประเด็นไหนที่น่าสนใจให้แจ้งมาทางจังหวัด เพื่อทำข่าวประชาสัมพันธ์

 6.1.1 ข่าวงานส่งเสริม

 6.1.2 ข่าวสถานการณ์

 6.1.3 ผลการแก้ไขปัญหา

 7. การประกาศกรมส่งเสริมการเกษตร เรื่องกำหนดให้เกษตรกรแจ้งขึ้นทะเบียนและปรับปรุงทะเบียนเกษตรกร พ.ศ. 2567 ประกาศเกี่ยวกับความเป็นส่วนตัว (Privacy Notice) การขึ้นทะเบียนและปรับปรุงทะเบียนเกษตรกร ปี 2567

 7.1 ปริ้นประกาศ PDPA ที่สำนักงานเกษตรอำเภอ ติดเวทีประชาคมชี้แจงรายละเอียดให้กับเกษตรกรเข้าใจทุกคน

 /7.2 เกษตรอำเภอฯ…

-4-

 7.2 เกษตรอำเภอฯ ตรวจสอบการขึ้นทะเบียน ประชาคม ให้มีการแก้ไขข้อมูลกรณีตีกลับข้อมูลให้น้อยที่สุด ทำให้ขาดความน่าเชื่อถือ

 8. แผนการปฏิบัติงานตามระบบส่งเสริมการเกษตร สำนักงานเกษตรจังหวัดพิจิตร ประจำเดือนมิถุนายน 2567

 -วันที่ 4 มิถุนายน 2567 วันประชุมสำนักงานเกษตรอำเภอ (DM)

 -วันที่ 10,17,20 มิถุนายน 2567 เวทีแลกเปลี่ยนเรียนรู้ระดับอำเภอประจำสัปดาห์ (WM)

 -วันที่ 26 มิถุนายน 2567 ประชุมเกษตรอำเภอ

**มติที่ประชุม** รับทราบ

**ฝ่ายส่งเสริมและพัฒนาการผลิต**

1. โครงการคลินิกเกษตรเคลื่อนที่ในพระราชานุเคราะห์ฯ ครั้งที่ 3 ประจำปีงบประมาณ พ.ศ.2567 สำนักงานเกษตรจังหวัดพิจิตรร่วมกับสำนักงานเกษตรอำเภอโพธิ์ประทับช้าง กำหนดดำเนินงานในวันพุธที่ 27 มิถุนายน 2567 ณ องค์การบริหารส่วนตำบลเนินสว่าง อำเภอโพธิ์ประทับช้าง เป้าหมาย จำนวน 100 ราย

**มติที่ประชุม** รับทราบ

**ฝ่ายส่งเสริมและพัฒนาเกษตรกร**

1. ศูนย์เรียนรู้การบริหารจัดการสินค้าเกษตร ตลาดเกษตรกรจังหวัดพิจิตร เพื่อสร้างมูลค่าเพิ่มสินค้าด้านการเกษตร เพิ่มช่องทางการจำหน่ายผลผลิตการเกษตร ผลิตภัณฑ์ สินค้าแปรรูปสินค้าหัตถกรรม ที่มีคุณภาพของเกษตรกรและพัฒนาทักษะทางด้านการตลาดเปิดโอกาสให้เกษตรกรเป็นผู้ประกอบการด้านการตลาด พัฒนาสินค้าการเกษตรไปสู่ความเข้มแข็งมั่นคงและยั่งยืนซึ่งเปิดให้จำหน่ายสินค้าในวันพฤหัสบดีของทุกสัปดาห์ระหว่างเวลา 09.00 – 15.00 น. กลุ่มส่งเสริมและพัฒนาเกษตรกรขอรายงานผลการจำหน่ายสินค้าศูนย์เรียนรู้การบริหารจัดการสินค้าเกษตร (ตลาดเกษตรกร) จังหวัดพิจิตร

รวมยอดจำหน่าย เดือนพฤษภาคม 2567 ยอดจำหน่ายเป็นเงิน 189,870 บาท

รวมยอดจำหน่าย เดือนมิถุนายน 2567 ยอดจำหน่ายเป็นเงิน 116,400 บาท

ประเภทสินค้าขายดี 1)อาหาร/สินค้าเกษตรแปรรูป 2)พืชผัก ผลไม้ 3)สมุนไพร

ขอให้ประชาสัมพันธ์และแจ้งเกษตรกรนำสินค้ามาจำหน่าย

**ปัญหาและอุปสรรค**

-การบริหารจัดการร้านค้าที่เข้ามาจำหน่ายสินค้าประจำยังไม่คงที่

-ประเภทสินค้ายังไม่มีความหลากหลาย ยังขาดสินค้า เช่น สินค้าปศุสัตว์/แปรรูป สินค้าประมง

 สด/แปรรูป พืชผักมีจำนวนน้อย

-ประชาสัมพันธ์สินค้าตามฤดูกาล สินค้าเด่นของอำเภอ

2.การปรับปรุงและจัดเก็บข้อมูลการดำเนินงานส่งเสริมและพัฒนากลุ่มแม่บ้านเกษตรกรปี 2559-ปัจจุบัน และดำเนินการปรับปรุงคำสั่งแต่งตั้งคณะกรรมการกลุ่มแม่บ้านเกษตรกรระดับตำบล และอำเภอ ส่งสำนักงานเกษตรจังหวัดภายในวันที่ 20 มิถุนายน 2567

/3.ภัยพิบัติธรรมชาติ...

-5-

3.ภัยพิบัติธรรมชาติ

 3.1สำนักงานป้องกันและบรรเทาสาธารณภัยจังหวัดพิจิตร จะประกาศพื้นที่/เขตให้ความช่วยเหลือครอบคลุมทุกด้านเพียง 1 ครั้งต่อ1 หมู่บ้านเท่านี้ และสำนักงานเกษตรจังหวัดจะทำหนังสือหารือไปส่วนกลาง ปภ.โดยตรง

4.อาสาสมัครเกษตรหมู่บ้าน (อกม.)

 จังหวัดให้เกษตรอำเภอกำกับ ติดตาม เจ้าหน้าที่ผู้รับผิดชอบงาน และ นวส.เป็นพี่เลี้ยง อาสาสมัครเกษตร (อกม.) ในการลงทะเบียน อกม./จนท. ส่งเสริมการเกษตร ผู้ปฏิบัติงานในระบบ Frame-asa ตามขั้นตอน

 -เริ่มเก็บข้อมูลเดือนมิถุนายน 2567

 -หากมีปัญหาประสานเจ้าหน้าที่จังหวัด

5.ประชาสัมพันธ์การอบรมเชิงปฏิบัติการแปรรูปเพิ่มมูลค่าผลผลิตส้มโอในพื้นที่จังหวัดพิจิตร ระหว่างวันที่ 25-27 มิถุนายน 2567 ณ ห้องประชุมองค์การบริหารส่วนตำบลโพธิ์ประทับช้าง

**มติที่ประชุม** รับทราบ

**ฝ่ายอารักขาพืช**

 1.โครงการงบจังหวัดปีงบประมาณ 2567 ทั้ง 2 โครงการ

 1.1ให้อำเภอยืมเงินได้เลย ส่วนวิทยากรหากติดปัญหาตรงไหนให้ประสานกับทางจังหวัด เพื่อให้เป็นไปตามหลักสูตร สามารถใช้วิทยากรภายในได้ จังหวัดมีตัวอย่างบันทึกมอบหมายให้เป็นวิทยากรภายในอำเภอ คนที่บรรยายได้จริงจะมีชื่อระบุในบันทึก และให้อำเภอทำแบบประเมินหลังให้เรียบร้อย

 1.2โครงการจัดทำการเศษวัสดุเหลือใช้ ปัจจุบันมีอำเภอที่คิดว่าจะคืนงบประมาณกิจกรรม ค่าจ้างเหมาไถกลบฟางข้าว จำนวน 2 อำเภอ ได้แก่ สามง่าม และดงเจริญ

**มติที่ประชุม** รับทราบ

**ระเบียบวาระที่ 5 เรื่องเพื่อพิจารณา**

 **ไม่มี**

**ระเบียบวาระที่ 6 เรื่องอื่น ๆ**

 6.1 การรายงานสถานการณ์ ฝนตกในพื้นที่ และน้ำท่า (ในคลองอยู่ระดับไหน) ให้รายงานรายปักษ์ 15 วัน ให้แจ้งข้อมูลเตือนเกษตรกรในพื้นที่ จังหวัดจะใช้ข้อมูลรายงานกรมชลประทาน

 6.2 ให้เกษตรอำเภอประชาสัมพันธ์ให้เกษตรกรช่วยตอบแบบสำรวจความพึงพอใจของประชาชน เพื่อประกอบการจัดทำแผนพัฒนาจังหวัด และกลุ่มจังหวัดภาคเหนือตอนล่าง 2

 6.3 ขอความร่วมมืองานพิธีให้แต่งชุดขาวทั้งเช้า และเย็น โดยร่วมถวายพานด้วยตนเอง

 6.4 ขอให้เกษตรตำบลภูมิ และตำบลวังสำโรง ติดตามเรื่องการโอนทรัพย์สิน

 6.5 การขึ้นทะเบียนและปรับปรุงทะเบียนเกษตรกร ปีการผลิต ปี 2567/68 นางฐานิตา นาคอ่อน แจ้งให้นักวิชาการส่งเสริมการเกษตร ผู้รับผิดชอบตำบลทุกตำบลส่งแบบที่จะให้ช่วยบันทึกข้อมูล ในระบบ ทบก.01 https://farmer.doae.go.th/ ให้ทันเวลาในการจัดประชาคม ก่อนที่เกษตรกรจะทำการเก็บเกี่ยว 30 วัน จะช่วยบันทึกแบบ ทบก.01 ทุกตำบลโดยจะช่วยในการบันทึกตำบลละครึ่ง

 /เรื่องจากอำเภอบางมูลนาก...

 -6-

 **เรื่องจากอำเภอบางมูลนาก**

 1. เชิญร่วมพิธีเจริญพระพุทธมนต์เฉลิมพระเกียรติถวายพระพรชัยมงคลแด่พระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา 6 รอบ 28 กรกฎาคม 2567 ในวันที่ 28 มิถุนายน 2567 เวลา 15.00 น. ณ. วัดหอไกร

 2. เชิญร่วมทำบุญทอดผ้าป่าสามัคคีสมทบทุนก่อสร้างศาลาปฏิบัติธรรมหลังใหม่ วัดบางลำพู ตำบลภูมิ สำนักงานเกษตรอำเภอบางมูลนากร่วมทำบุญ จำนวนเงิน 500 บาท

 3. โครงการบรรพชาอุปสมบท เพื่อถวายเป็นพระราชกุศล แด่พระบาทสมเด็จพระเจ้าอยู่หัว เนื่องในโอกาสพระราชพิธีมหามงคลเฉลิมพระชนมพรรษา 6 รอบ 28 กรกฎาคม 2567 ระหว่างวันที่ 13 กรกฎาคม – วันที่ 3 สิงหาคม 2567 ณ วัดท่าหลวง พระอารามหลวง

 4. วันที่ 1 กรกฎาคม 2567 ประชุมหัวหน้าส่วนราชการ เวลา 09.00 น. ณ ห้องประชุมองค์การบริหารส่วนตำบลวังตะกู

 5. วันที่ 2 กรกฎาคม 2567 ประชุมกำนัน ผู้ใหญ่บ้าน เวลา 09.00 น. ณ ศาลาประชาคม อำเภอบางมูลนาก

**มติที่ประชุม** รับทราบ

ปิดการประชุมเวลา 16.00 น.

(ลงชื่อ) ชุติกาญจน์ พรเจริญฤทธิ์ ผู้จดรายงานการประชุม

 (นางชุติกาญจน์ พรเจริญฤทธิ์)

 เจ้าพนักงานธุรการชำนาญงาน

(ลงชื่อ) สุกัลยา นาคเพ็ง ผู้ตรวจรายงานการประชุม

 (นางสาวสุกัลยา นาคเพ็ง)

 เกษตรอำเภอบางมูลนาก